CELEX: 32006D0374
Language: sk
Date: 2006-05-22 00:00:00
Title: 2006/374/ES: Rozhodnutie Komisie z  22. mája 2006 , ktorým sa mení a dopĺňa rozhodnutie č. 2004/370/ES schvaľujúce metódy klasifikácie jatočných tiel ošípaných v Spojenom kráľovstve  [oznámené pod číslom K(2006) 1988]

30.5.2006   
            
            
               SK
            
            
               Úradný vestník Európskej únie
            
            
               L 142/34
            
         
      ROZHODNUTIE KOMISIE
   
   z 22. mája 2006,
   ktorým sa mení a dopĺňa rozhodnutie č. 2004/370/ES schvaľujúce metódy klasifikácie jatočných tiel ošípaných v Spojenom kráľovstve
   [oznámené pod číslom K(2006) 1988]
   (Len anglický text je autentický)
   (2006/374/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva na klasifikáciu trupov z ošípaných (1), a najmä na jeho článok 5 ods. 2,
   keďže:
   
               (1)
            
            
               V článku 2 ods. 1 a 2 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (2), sa ustanovuje metóda výpočtu hmotnosti jatočného tela po vychladnutí z hmotnosti zistenej vážením v teplom stave.
            
         
               (2)
            
            
               V súlade s článkom 2 ods. 3 nariadenia (EHS) č. 2967/85 a odchylne od jeho článku 2 ods. 1 a 2 sa rozhodnutím Komisie č. 2004/370/ES (3) Spojenému kráľovstvu povolilo na výpočet hmotnosti jatočného tela po vychladnutí uplatňovať vopred určené tabuľky absolútnych hmotnostných zrážok.
            
         
               (3)
            
            
               Vzhľadom na technické úpravy Spojené kráľovstvo požiadalo Komisiu o odvolanie uvedenej výnimky a uplatňovanie metódy výpočtu hmotnosti jatočného tela po vychladnutí podľa článku 2 ods. 1 a 2 nariadenia (EHS) č. 2967/85.
            
         
               (4)
            
            
               Rozhodnutie 2004/370/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   Rozhodnutie 2004/370/ES sa mení a dopĺňa takto:
   
               1.
            
            
               Článok 5 sa vypúšťa.
            
         
               2.
            
            
               Príloha III sa vypúšťa.
            
         Článok 2
   Toto rozhodnutie je určené Spojenému kráľovstvu Veľkej Británie a Severného Írska.
   
      V Bruseli 22. mája 2006
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. ES L 285, 25.10.1985, s. 39. Nariadenie zmenené a doplnené nariadením (ES) č. 3127/94 (Ú. v. ES L 330, 21.12.1994, s. 43).
   
      (3)  Ú. v. EÚ L 116, 22.4.2004, s. 32. Rozhodnutie zmenené a doplnené rozhodnutím 2006/99/ES (Ú. v. EÚ L 46, 16.2.2006, s. 34).